Všeobecne záväzné nariadenie
hlavného mesta Slovenskej republiky Bratislavy
č. 6/2001
zo 7. júna 2001
ktorým sa podrobne vymedzujú územia mestských častí hlavného mesta Slovenskej republiky Bratislavy
Mestské zastupiteľstvo hlavného mesta Slovenskej republiky Bratislavy podľa § 3 ods. 3 zákona Slovenskej národnej rady č. 377/1990 Zb. o hlavnom meste Slovenskej republiky Bratislave ustanovuje:

§ 1
Úvodné ustanovenie
Toto všeobecne záväzné nariadenie (ďalej len “nariadenie”) podrobne vymedzuje územie mestských častí tvoriacich územie hlavného mesta Slovenskej republiky Bratislavy.

§ 2
Vymedzenie územia mestských častí
(1) Územie hlavného mesta Slovenskej republiky Bratislavy (ďalej len “hlavné mesto”) tvoria tieto mestské časti: Staré Mesto, Ružinov, Vrakuňa, Podunajské Biskupice, Nové, Rača, Vajnory, Karlova Ves, Dúbravka, Lamač, Devín, Devínska Nová Ves, Záhorská Bystrica, Petržalka, Jarovce, Rusovce a Čunovo.
(2) Územie mestských častí tvoria tieto katastrálne územia:
a)	Mestskú časť Bratislava-Staré Mesto tvorí katastrálne územie Staré Mesto o výmere 959 ha 124 m2
b)	Mestskú časť Bratislava-Ružinov tvorí
1. 	katastrálne územie Ružinov o výmere 1950 ha 1038 m2
2. 	katastrálne územie Nivy o výmere 727 ha 3652 m2
3. 	katastrálne územie Trnávka o výmere 1292 ha 5730 m2
c)	Mestskú časť Bratislava-Vrakuňa tvorí katastrálne územie Vrakuňa o výmere 1029 ha 6679 m2
d)	Mestskú časť Bratislava-Podunajské Biskupice tvorí katastrálne územie Podunajské Biskupice o výmere 4249 ha 2968 m2
e)	Mestskú časť Bratislava-Nové Mesto tvorí
1.	katastrálne územie Nové Mesto o výmere 985 ha 2704 m2
2.	katastrálne územie Vinohrady o výmere 2762 ha 8780 m2
f)	Mestskú časť Bratislava-Rača tvorí katastrálne územie Rača o výmere 2359 ha 6908 m2
g)	Mestskú časť Bratislava-Vajnory tvorí katastrálne územie Vajnory o výmere 1353 ha 
h)	Mestskú časť Bratislava-Karlova Ves tvorí katastrálne územie Karlova Ves o výmere 1094 ha 7874 m2
i)	Mestskú časť Bratislava-Dúbravka tvorí katastrálne územie Dúbravka o výmere 864 ha 8836 m2
j)	Mestskú časť Bratislava-Lamač tvorí katastrálne územie Lamač o výmere 654 ha 2373 m2
k)	Mestskú časť Bratislava-Devín tvorí katastrálne územie Devín o výmere 1396 ha 4197 m2
l)	Mestskú časť Bratislava-Devínska Nová Ves tvorí katastrálne územie Devínska Nová Ves o výmere 2422 ha 4535 m2
m)	Mestskú časť Bratislava-Záhorská Bystrica tvorí katastrálne územie Záhorská Bystrica o výmere 3229 ha 2322 m2
n)	Mestskú časť Bratislava-Petržalka tvorí katastrálne územie Petržalka o výmere 2868 ha 104 m2
o)	Mestskú časť Bratislava–Jarovce tvorí katastrálne územie Jarovce o výmere 2134 ha 2442 m2
p)	Mestskú časť Bratislava–Rusovce tvorí katastrálne územie Rusovce o výmere 2555 ha 8261 m2
r)	Mestskú časť Bratislava–Čunovo tvorí katastrálne územie Čunovo o výmere 1862 ha 2718 m2.

§ 3
Hranice mestských častí
Presný priebeh hraníc mestských častí je graficky vyznačený v mapovom operáte katastra nehnuteľností a súradnice lomových bodov hraníc mestských častí sú obsahom súboru geodetických informácií katastra nehnuteľností. Prehľad o priebehu hraníc mestských častí hlavného mesta SR Bratislavy je zobrazený v situácii v mierke 1 : 42 000, ktorá je prílohou tohto nariadenia.

§ 4
Vymedzenie územia Mestskej časti Bratislava-Staré Mesto
(1) Západnú hranicu tvorí východná strana pôvodného areálu Botanickej záhrady, prebiehajúca v súčasnosti cez jestvujúce parkovisko medzi súčasným areálom Botanickej záhrady a mostom Lafranconi a pod mostom Lafranconi, hranica križuje komunikáciu Nábr. arm. gen. L. Svobodu a električkovú trať a pokračuje východnou stranou ulice Mlynská dolina, v priestore pred Štátnym geologickým ústavom Dionýza Štúra prechádza hranica na západnú stranu komunikácie Mlynská dolina a pokračuje západnou stranou Lamačskej cesty, za križovatkou Lamačská cesta – Cesta na Červený most prechádza hranica na druhú stranu Lamačskej cesty a pokračuje západnou stranou Cesty na Červený most, prechádza cez železničnú trať Bratislava – Malacky v priestore pred zastávkou Železná studienka a prudko sa lomí juhovýchodným smerom.
(2) Severnú hranicu tvorí severná strana železničnej trate Bratislava - Malacky, od lomového bodu hranice v blízkosti železničnej zastávky Železná studienka, pokračuje východnou stranou Opavskej ulice, v priestore podjazdu pod železničnou traťou križuje Limbovú ulicu, pokračuje severnou stranou železničnej trate, južnou stranou Opavskej ulice, v priestore križovatky ulíc Opavská – Ďurgalova sa lomí severným smerom a pokračuje severnou stranou Pražskej ulice, križuje Stromovú ulicu a znovu pokračuje severnou stranou železničnej trate Bratislava – Malacky, severne obchádza hlavnú stanicu, za križovatkou ulíc Pod Strážami – Jaskov rad sa lomí juhovýchodným smerom a pokračuje západnou stranou podjazdu pod železničnou traťou, lomí sa severovýchodným smerom a pokračuje severnou stranou Dobšinského ulice po križovatku so Smrečianskou ulicou.
(3) Východnú hranicu tvorí západná strana Smrečianskej ulice, pri vyústení Smrečianskej ulice na Šancovú ulicu križuje Šancovú ulicu, pokračuje južnou stranou Šancovej ulice, južnou stranou Račianskeho mýta, križuje Legionársku ulicu, pokračuje severnou stranou Legionárskej ulice, v priestore križovatky ulíc Legionárska – Krížna – Karadžičova sa hranica lomí južným smerom a pokračuje východnou stranou Karadžičovej ulice, východnou stranou zeleného pásu medzi Karadžičovou ulicou a sídliskom 500 bytov, križuje areál centrály VÚB na ulici Mlynské nivy, lomí sa východným smerom a pokračuje severnou stranou ulice Mlynské nivy, v priestore križovatky ulíc Mlynské nivy – Košická sa lomí južným smerom a pokračuje východnou stranou Košickej ulice, lomí sa západným smerom a pokračuje južnou stranou Pribinovej ulice, pri areáli Ministerstva vnútra SR na Pribinovej ulice sa lomí juhozápadným smerom a pokračuje k Starému mostu.
(4) Južnú hranicu tvorí východná, južná a západná strana Starého mosta, prúdnica rieky Dunaj, východná, južná a západná strana Nového mosta, prúdnica rieky Dunaj a predĺženie východnej strany pôvodného areálu Botanickej záhrady.

§ 5
Vymedzenie územia Mestskej časti Bratislava-Ružinov
(1) Západnú hranicu tvorí prúdnica rieky Dunaj, východná strana Starého mosta, južná časť areálu Ministerstva vnútra Slovenskej republiky na Pribinovej ulici, južná strana Pribinovej ulice, východná strana Košickej ulice, severná strana ulice Mlynské nivy, západná strana areálu VÚB na ulici Mlynské nivy, východná strana zeleného pásu medzi Kradžičovou ulicou a sídliskom 500 bytov a východná strana ulice V. Karadžiča.
(2) Severnú hranicu tvorí severná strana Krížnej ulice, severná strana Trnavskej ulice, severná strana Rožňavskej ulice a severná strana cesty na Senec.
(3) Východnú hranicu tvorí hranica hlavného mesta, severná strana poľnej cesty k letisku Ivánka, spojnica od poľnej cesty cez letisko Ivánka okolo trigonometrického bodu číslo 46 južne od Štefánikovej mohyly k  Mlynskému ramenu, severná strana Mlynského ramena, severná strana poľnej cesty súbežnej so Strojníckou ulicou, severná strana Gagarinovej ulice, južná strana Malého Dunaja, východná strana kanálu vedúceho do areálu akciovej spoločnosti Slovnaft a východná strana areálu akciovej spoločnosti Slovnaft.
(4) Južnú hranicu tvorí južná strana areálu akciovej spoločnosti Slovnaft, katastrálna hranica označená hraničnými kameňmi číslo 12-29, spojnica k bodu štátnej geodetickej siete číslo 78.4 a spojnica na rieku Dunaj.

§ 6
Vymedzenie územia Mestskej časti Bratislava-Vrakuňa
(1) Západnú hranicu tvorí severná strana Gagarinovej ulice, severná strana poľnej cesty súbežnej so Strojníckou ulicou, severný okraj Mlynského ramena.
(2) Severnú hranicu tvorí spojnica od Mlynského ramena cez letisko Ivánka okolo trigonometrického bodu číslo 46 od Štefánikovej mohyly k poľnej ceste, severná strana poľnej cesty k hranici hlavného mesta.
(3) Východnú hranicu tvorí hranica hlavného mesta.
(4) Južnú hranicu tvorí severná strana poľnej cesty, západná strana ulice Dvojkrížna, južná strana Kazanskej ulice, západná strana Uzbeckej ulice, západná strana Hradskej ulice, západná strana záhrad ležiacich pozdĺž západnej strany Hradskej ulice, južná strana Estónskej ulice, východná strana Geologickej ulice, severná strana areálu podniku GEOS, južná strana Malého Dunaja.

§ 7
Vymedzenie územia Mestskej časti Bratislava-Podunajské Biskupice
(1) Západnú hranicu tvorí prúdnica rieky Dunaj.
(2) Severnú hranicu tvorí katastrálna hranica vedúca od rieky Dunaj k bodu štátnej geodetickej siete číslo 78.4, katastrálna hranica označená hraničnými kameňmi číslo 29-12, južná a východná strana areálu akciovej spoločnosti Slovnaft, východná strana kanálu vedúceho do areálu akciovej spoločnosti Slovnaft, južná strana Malého Dunaja, severná strana areálu podniku GEOS, východná strana Geologickej ulice, južná strana Estónskej ulice, západná strana záhrad ležiacich pozdĺž západnej strany Hradskej ulice, západná strana Hradskej ulice, západná strana Uzbeckej ulice, južná strana Kazanskej ulice, západná strana ulice Dvojkrížna a severná strana poľnej cesty.
(3) Východnú hranicu tvorí hranica hlavného mesta.
(4) Južnú hranicu tvorí hranica hlavného mesta.

§ 8
Vymedzenie územia Mestskej časti Bratislava-Nové Mesto
(1) Západnú hranicu tvorí severná strana železničnej trate Bratislava - Malacky, východná strana Zelenohorskej ulice, rozhranie lesa a záhrad v  hone Zlatá hora a Rázsochy, katastrálna hranica prechádzajúca od vodojemu na Klanci cez Klanec a východná strana lesnej cesty vedúcej k horárni na Kačíne.
(2) Severnú hranicu tvorí východná strana lesnej cesty v hone Malá baňa, katastrálna hranica vedúca súbežne s východnou stranou Peknej cesty, východná strana Peknej cesty, západná strana Horskej ulice, severná strana poľnej cesty, západná strana areálu ubytovne akciovej spoločnosti Istrochem, južná strana železničnej trate Bratislava - Galanta a východná strana areálu podniku Isar.
(3) Južnú hranicu tvorí severná strana cesty na Senec, severná strana Rožňavskej ulice, severná strana Trnavskej ulice, severná strana Krížnej ulice, severná strana Legionárskej ulice, južná strana Račianskeho mýta, južná strana Šancovej ulice, západná strana Smrečianskej ulice, severná strana Dobšinského ulice, západná strana podjazdu pod železničnou traťou pri križovatke ulíc Pod Strážami – Jaskov rad. Hranica severne obchádza hlavnú stanicu, pokračuje severnou stranou železničnej trate Bratislava – Malacky, križuje Stromovú ulicu, pokračuje severnou stranou Pražskej ulice, v priestore križovatky ulíc Opavská – Ďurgalova sa lomí južným smerom, pokračuje južnou stranou Opavskej ulice a severnou stranou železničnej trate.

§ 9
Vymedzenie územia Mestskej časti Bratislava-Rača
(1) Západnú hranicu tvorí západná strana areálu ubytovne akciovej spoločnosti Istrochem, severná strana poľnej cesty, západná strana Horskej ulice, východná strana Peknej cesty, katastrálna hranica vedúca súbežne s východnou stranou Peknej cesty a východná strana lesnej cesty v hone Malá baňa.
(2) Severnú hranicu tvorí prúdnica potka Vydrica a hranica hlavného mesta.
(3) Východnú hranicu tvorí katastrálna hranica vedúca pozdĺž západného brehu Kobylackého potoka a pozdĺž honov Široké a Potočné, východná strana areálu akciovej spoločnosti Benzinol, katastrálna hranica po areál Združenia technických a športových činnosti, západná strana Vajnorského letiska, katastrálna hranica v priestore zriaďovacieho nádražia a severná strana areálu podniku Isar.
(4) Južnú hranicu tvorí južná strana železničnej trate Bratislava - Galanta.

§ 10
Vymedzenie územia Mestskej časti Bratislava-Vajnory
(1) Západnú hranicu tvorí východná strana areálu podniku Isar, katastrálna hranica v priestore zriaďovacieho nádražia, západná strana areálu Združenia technických a športových činností, katastrálna hranica v smere na areál akciovej spoločnosti Benzinol, východná strana areálu akciovej spoločnosti Benzinol, katastrálna hranica vedúca pozdĺž honov Potočné a Široké a pozdĺž západného brehu Kobylackého potoka po hranicu hlavného mesta.
(2) Severnú hranicu tvorí hranica hlavného mesta.
(3) Východnú hranicu tvorí hranica hlavného mesta
(4) Južnú hranicu tvorí severná strana cesty na Senec po areál podniku Isar.

§ 11
Vymedzenie územia Mestskej časti Bratislava-Karlova Ves
(1) Západnú hranicu tvorí západná strana záhrad v hone Dlhé diely, západná strana sídliska Dlhé Diely, západná strana areálu Vodární a kanalizácií, západná strana Kuklovskej ulice, rozhranie lesa a stavebných pozemkov v priestore Kuklovskej ulice, západná (vonkajšia) strana stavebných pozemkov ležiacich pozdĺž Sološníckej ulice, západná (vonkajšia) strana stavebných pozemkov ležiacich pozdĺž Šaštínskej ulice, katastrálna hranica v honoch Hrubý vrch, Krčace a katastrálna hranica vedúca pozdĺž lesnej cesty v hone Sitina.
(2) Severnú hranicu tvorí južná strana areálu podniku Slovenské energetické závody, západná strana cesty vedúcej k akciovej spoločnosti Výskumného ústavu káblov a izolantov, severná strana ulice Polianky, východná strana areálu benzínovej pumpy, akciovej spoločnosti Benzinol na Lamačskej ceste, severovýchodné rozhranie medzi benzínovou pumpou a Lamačskou cestou, spojnica z Lamačskej cesty na Zelenohorskú ulicu a severná strana železničnej trate Bratislava - Malacky.
(3) Východnú stranu tvorí západná strana cesty na Červený most, západná strana Lamačskej cesty, východná strana ulice Mlynská dolina, východná strana pôvodného areálu Botanickej záhrady prebiehajúca v súčasnosti pod mostom Lafranconi a cez jestvujúce parkovisko medzi súčasným areálom Botanickej záhrady a mostom Lafranconi a predĺženie východnej strany pôvodného areálu Botanickej záhrady na petržalský breh Dunaja.
(4) Južnú hranicu tvorí petržalský breh Dunaja, štátna hranica s Rakúskou spolkovou republikou a dunajské rameno vytvárajúce ostrov Sihoť.

§ 12
Vymedzenie územia Mestskej časti Bratislava-Dúbravka
(1) Západnú hranicu tvorí juhozápadná a sverná strana záhradkárskej osady Hrubý breh, lesné cesty v  lomoch Biela studnička, Jezuitské lesy, Lúčky, Hradný les, Pri pomníku, hranica lesa v lomoch Bukové, Veľká lúka po areál akciovej spoločnosti Slovenské závody technického skla a západná strana areálu akciovej spoločnosti Slovenské závody technického skla.
(2) Severnú hranicu tvorí južná strana železničnej trate Bratislava - Malacky.
(3) Východnú hranicu tvorí západná strana diaľnice D-2 a západná strana Lamačskej cesty.
(4) Južnú hranicu tvorí severná strana ulice Polianky, západná strana cesty vedúcej k akciovej spoločnosti Výskumný ústav káblov a izolantov, južná strana areálu štátneho podniku Slovenské energetické závody, katastrálna hranica vedúca pozdĺž lesnej cesty v  hone Sitina a katastrálna hranica v hone Krčace a Hrubý vrch, Lúčky, Švábsky vrch.

§ 13
Vymedzenie územia Mestskej časti Bratislava-Lamač
(1) Západnú hranicu tvorí západná strana diaľnice D-2, západná strana železničnej trate Bratislava – Malacky, spojnica od železničnej trate po Dúbravský potok, západná strana Dúbravského potoka a Lamačského potoka.
(2) Severnú hranicu tvorí západná strana Lamačského potoka, južný okraj záhradkárskej osady Polianky a katastrálna hranica vedúca lesom od záhradkárskej osady Plánky k horárni na Kačíne.
(3) Východnú hranicu tvorí východná strana poľnej cesty od horárne na Kačíne k  lesu Klanec, katastrálna hranica vedúca cez les Klanec k vodojemu na Klanci, rozhranie lesa a záhrad v  hone Zlatá hora a Rázsochy, východná strana Zelenohorskej ulice a severného okraja areálu benzínovej pumpy na Lamačskej ceste, severovýchodné rozhranie medzi benzínovou pumpou a Lamačskou cestou.

§ 14
Vymedzenie územia Mestskej časti Bratislava-Devín
(1) Západnú hranicu tvorí štátna hranica s Rakúskou spolkovou republikou.
(2) Severnú hranicu tvorí predĺženie západnej hranice štátnej prírodnej rezervácie Devínska Kobyla, západná a severná hranica štátnej prírodnej rezervácie Devínska Kobyla a východná strana poľnej cesty.
(3) Východnú hranicu tvoria lesné cesty v  honoch Hradný les, Švábsky vrch, Lúčky, Jezuitské lesy, Biela studnička, západná (vonkajšia) strana stavebných pozemkov ležiacich pozdĺž Šaštínskej ulice, západná (vonkajšia) strana stavebných pozemkov ležiacich pozdĺž Sološníckej ulice, rozhranie lesa a stavebných pozemkov v priestore Kuklovskej ulice, západná strana Kuklovskej ulice, západná strana areálu Vodární a kanalizácií, západná strana sídliska Dlhé Diely IV a západná strana záhrad v hone Dlhé diely.
(4) Južnú hranicu tvorí dunajské rameno vytvárajúce ostrov Sihoť a štátna hranica s Rakúskou spolkovou republikou.

§ 15
Vymedzenie územia Mestskej časti Bratislava-Devínska Nová Ves
(1) Západnú hranicu tvorí štátna hranica s Rakúskou spolkovou republikou.
(2) Východnú hranicu tvorí západná strana železničnej trate Bratislava - Malacky, katastrálna hranica pretínajúca železničnú trať a záhradkársku osadu, východná strana poľnej cesty vedúcej pozdĺž honov Za Mlákou od Richtárskeho honu a honu Lokva od Moravy, severná a východná strana areálu akciovej spoločnosti Volkswagen Slovakia, západná strana potoka Stará Mláka, južná strana Vápenického potoka a juhozápadná strana Lamačského potoka.
(3) Južnú hranicu tvorí južná strana železničnej trate Bratislava - Malacky, západná strana areálu akciovej spoločnosti Slovenské závody technického skla, hranica lesa v  honoch Zakrpatené a Bukové, východná strana poľnej cesty, severná a západná hranica štátnej prírodnej rezervácie Devínska Kobyla a predĺženie západnej hranice štátnej prírodnej rezervácie Devínska Kobyla po štátnu hranicu s Rakúskou spolkovou republikou.

§ 16
Vymedzenie územia Mestskej časti Bratislava-Záhorská Bystrica
(1) Západnú hranicu tvorí juhozápadná strana Lamačského potoka, južná strana Vápenického potoka, západná strana potoka Stará Mláka, južná strana cesty k areálu akciovej spoločnosti Volkswagen Slovakia, východná strana poľnej cesty vedúcej pozdĺž honov Za Mlákou a Richtárskeho honu, honu Lokva od Moravy, katastrálna hranica pretínajúca záhradkársku osadu a železnicu a západná strana železničnej trate Bratislava - Malacky.
(2) Severnú hranicu tvorí hranica hlavného mesta.
(3) Východnú hranicu tvorí prúdnica potoka Vydrica a katastrálna hranica vedúca od potoka Vydrica k horárni na Kačíne.
(4) Južnú hranicu tvorí katastrálna hranica vedúca lesom od horárne na Kačíne k záhradkárskej osade Polianky, južná strana záhradkárskej osady Polianky a západná strana Lamačského potoka.

§ 17
Vymedzenie územia Mestskej časti Bratislava-Petržalka
(1) Západnú hranicu tvorí štátna hranica s Rakúskou spolkovou republikou.
(2) Severnú hranicu tvorí petržalský breh rieky Dunaj, v predĺžení východnej strany pôvodného areálu Botanickej záhrady prechádza hranica do prúdnice rieky Dunaj, prúdnica rieky Dunaj, západná, južná, východná strana Nového mosta, prúdnica rieky Dunaj, západná, južná, východná strana Starého mosta a prúdnica rieky Dunaj.
(3) Východnú hranicu tvorí prúdnica rieky Dunaj.
(4) Južnú hranicu tvorí katastrálna hranica s Mestskou časťou Bratislava-Jarovce v úseku rieky Dunaj - štátna hranica s Rakúskou spolkovou republikou.

§ 18
Vymedzenie územia Mestskej časti Bratislava-Jarovce
(1) Západnú hranicu tvorí štátna hranica s Rakúskou spolkovou republikou.
(2) Severnú hranicu tvorí katastrálna hranica katastrálneho územia Jarovce v úseku štátna hranica s Rakúskou spolkovou republikou - rieka Dunaj.
(3) Východnú hranicu tvorí prúdnica rieky Dunaj.
(4) Južnú hranicu tvorí rozhranie parciel číslo 1217 a 904 v priestore pre zdrž Hrušov a katastrálna hranica medzi katastrálnymi územiami Jarovce a Rusovce v úseku po štátnu hranicu s Rakúskou spolkovou republikou.

§ 19
Vymedzenie územia Mestskej časti Bratislava-Rusovce
(1) Západnú hranicu tvorí štátna hranica s Rakúskou spolkovou republikou.
(2) Severnú hranicu tvorí katastrálna hranica medzi katastrálnymi územiami Rusovce a Jarovce a rozhranie parciel č. 1217 a 904.
(3) Východnú hranicu tvorí prúdnica rieky Dunaj.
(4) Južnú hranicu tvorí katastrálna hranica medzi katastrálnymi územiami Rusovce a Čunovo.

§ 20
Vymedzenie územia Mestskej časti Bratislava-Čunovo
(1) Západnú hranicu tvorí štátna hranica s Rakúskou spolkovou republikou.
(2) Severnú hranicu tvorí katastrálna hranica medzi katastrálnymi územiami Rusovce a Čunovo.
(3) Východnú hranicu tvorí prúdnica rieky Dunaj.
(4) Južnú hranicu tvorí štátna hranica s Maďarskou republikou.

§ 21
Spory o priebehu hraníc
Prípadné spory o priebehu hraníc sa riešia podľa platných právnych predpisov.

§ 22
Účinnosť
Toto nariadenie nadobúda účinnosť 1. júla 2001.

Jozef Moravčík
primátor